vznesené Pripomienky v rámci medzirezortného pripomienkového konania 
MIMO PORTáL PRáVNYCH PREDPISOV

Návrh zákona o osobitnom odvode vybraných finančných inštitúcií a o doplnení niektorých zákonov

Subjekt	Pripomienka	Typ	Vyh.	Spôsob vyhodnotenia	
FOV	1. K § 1 písm. a)
Odporúčame pojem „odvod“ zosúladiť s pojmom uvedeným v názve návrhu zákona  „osobitný odvod“ a prípadne pre celý text návrhu zákona zaviesť legislatívnu skratku „odvod“.

Odôvodnenie:
Legislatívno-technická pripomienka v záujme používania jednotnej techniky v návrhu zákona.	O	A	Požadovanou úpravou.	
FOV	2. K § 2 písm. a) 
Odporúčame vyšpecifikovať, že platiteľom odvodu sú popri bankách iba pobočky zahraničných bánk. 

Odôvodnenie:
Pripomienkou sa sleduje jednoznačný výklad ustanovenia a spresnenie, že sa odvody nevzťahujú na  iné finančné inštitúcie, napríklad na úverové družstvá.	O	

ČA

	V návrhu zákona je pri pobočke zahraničnej banky odkaz na ustanovenie zákona č. 483/2001 Z.z.  o bankách, ktoré definuje, čo je pobočka zahraničnej banky. 
	
FOV	3. K § 2 písm. b)
Odporúčame v texte pojem „hodnota“ spresniť buď ako „menovitá hodnota“, alebo „nominálna hodnota“ a prípadne zaviesť pre celý text návrhu zákona legislatívnu skratku „hodnota“.

Odôvodnenie:
Legislatívno-technická pripomienka. Ide o zosúladenie terminológie v návrhu zákona s terminológiou používanou v peňažníctve.	O	N	Analógia s § 6 zákona č. 118/1996 Z. z. o ochrane vkladov.
	
FOV	4. K § 3 písm. ods. 1
Odporúčame spresniť znenie tohto ustanovenia odkazom pod čiarou tak, aby bolo jednoznačné, či sa výška vypočítaného odvodu zaokrúhľuje, prípadne uviesť konkrétny spôsob zaokrúhľovania vypočítaného odvodu.	O	N
	Výška vypočítaného odvodu sa zaokrúhľuje matematicky.
	
FOV	5. K § 3 písm. ods. 6
Odporúčame v poslednej  vete za slová „je povinný“ doplniť slovo „ jednorázovo“.

Odôvodnenie:
Legislatívno-technická pripomienka. Ide o spresnenie, že pravidlo „štvrťročných splátok príspevku“ sa v prvom roku vzniku platiteľa odvodu nepoužije, nakoľko pomerná časť odvodu za tento rok (od vzniku povinnosti až po ukončenie kalendárneho roka) sa odvedie jednorazovo.	O	N	V návrhu zákona bola nahradená údajová základňa pre výpočet odvodu, ktorou bude priebežná účtovná závierka.  Z tohto dôvodu bol aj nanovo ustanovený spôsob úhrady pre banku, ktorá vznikla počas roka.
	
FOV	6. K § 4 písm. ods. 2 ods. 3
Odporúčame bližšie konkretizovať účel použitia odvodov, a to aj s ohľadom na pobočky zahraničných bánk.

Odôvodnenie:
Vzhľadom na špecifiká tohto odvodu považujeme za vhodné podrobnejšie určiť jeho použitie priamo v zákone. 	O	ČA	Úpravou § 4 ods. 1.	
DÚ VDS	1. V § 2 písm. c) odporúčame na konci bodku zmeniť na čiarku a doplniť nasledovný text „alebo miestne príslušný daňový úrad, ak má platiteľ odvodu sídlo v jeho pôsobnosti a nespadá do pôsobnosti Daňového úradu pre vybrané daňové subjekty.“ 

i)§ 5 zákona č. 479/2009 Z. z. o orgánoch štátnej správy a oblasti daní a poplatkov a o zmene a doplnení niektorých zákonov v znení zákona č..../2011 Z. z.

Odôvodnenie: 
Navrhovaná zmena určuje za správcu odvodu aj miestne príslušný daňový úrad, ktorý pôsobí v sídle banky alebo pobočky zahraničnej banky, ak sa jej sídlo nenachádza v pôsobnosti Daňového úradu pre vybrané daňové subjekty. Môže ísť napr. o banku so sídlom v Žiline, za predpokladu, že pôsobnosť Daňového úradu pre vybrané daňové subjekty bude v období platnosti Zákona o osobitnom odvode... obmedzená len na oblasť pôsobnosti v rámci Bratislavského kraja / pre súčasné Daňové úrady Bratislava I až VI, Malacky, Pezinok a Senec.	O	N	Požadovaná úprava je v rozpore s platným právnym stavom.	
DÚ VDS	2. V § 3 ods. 4 odporúčame na konci prvej vety bodku nahradiť čiarkou a doplniť nasledujúci text „výnimkou platiteľa, ktorému vznikla povinnosť uhrádzať odvod počas kalendárneho roka, postupujúceho podľa odseku 6.“

Odôvodnenie:
Podľa odseku 4 platiteľ odvodu uhrádza odvod v štyroch rovnakých štvrťročných splátkach s termínom splatnosti 20. januára, 20. apríla, 20. júla a 20. októbra. V každom termíne uhrádza ¼ zo základu pre výpočet odvodu, ktorý je vymedzený v § 2 písm. b), spôsobom vymedzeným v § 3 ods. 1, 2 a 5. Uvedené termíny a spôsob výpočtu sa však nevzťahujú na platiteľa, ktorému povinnosť uhrádzať odvod vznikla počas kalendárneho roka. U tohto sa pri stanovení termínu splatnosti prvej splátky postupuje podľa odseku 6.	O	N	V návrhu zákona bola nahradená údajová základňa pre výpočet odvodu, ktorou bude priebežná účtovná závierka a riadna účtovná závierka k 31. decembru predchádzajúceho kalendárneho roka. Z tohto dôvodu bol aj nanovo ustanovený spôsob úhrady pre banku, ktorá vznikla počas roka.
	
DÚ VDS	3. Znenie odseku 6 odporúčame dopracovať na základe nasledovných pripomienok:
Do skupiny platiteľov odvodu, ktorým povinnosť uhrádzať odvod vznikla počas kalendárneho roka, patria dve kategórie osôb:
a)	sú to osoby, ktoré vznikli v predchádzajúcom roku (napr. 1. augusta 2011) a povinnosť uhrádzať odvod im vznikla v bežnom roku (napr. 1. januára 2012) a
b)	osoby, ktoré vznikli v bežnom roku (napr. 1. januára 2012) a povinnosť uhrádzať odvod im vznikla v tom istom roku (napr. 1. júna 2012).
V skupine uvedenej pod písm. a) je v termíne 1. splátky známy stav pasív k 31. decembru roku začatia činnosti, kým u skupiny uvedenej pod písm. b) tento údaj absentuje, a preto je nevyhnutné postupovať spôsobom podľa odseku 6 (tento údaj absentuje v čase splatnosti pomernej časti odvodu). Preto treba zvážiť, či sa bude u obidvoch kategórií postupovať rovnakým spôsobom.
Zo znenia poslednej vety odseku 6, konkrétne z výrazu „pomernú časť odvodu“, nie je zrejmé, akým spôsobom je takáto pomerná časť vypočítavaná. Je možné sa len domnievať, že daňovník, ktorému vznikla povinnosť uhrádzať odvod  1. januára 2012, má povinnosť zaplatiť odvod 20. januára 2012 vo výške ¼ zo základu stanoveného spôsobom podľa § 2 písm. b) a § 3 ods. 6. Ďalšie preddavky vypočítané jednou štvrtinou z toho istého základu odvodu bude odvádzať v termínoch 20. apríla, 20. júla a 20. októbra. 
Otázne však je, ako bude postupovať platiteľ, ktorému povinnosť odvodu vznikla napr. 1. júna 2011. Tento má povinnosť úhrady prvej splátky 22. júna 2011 (u ostatných platiteľov je splatnosť o mesiac neskôr - 22. júla 2011), pričom nie je zrejmé, či má v tomto termíne zaplatiť jednu štvrtinu, dve štvrtiny alebo nejakú inú pomernú časť zo základu odvodu stanoveného spôsobom podľa § 2 písm. b) a § 3 ods. 6. Taktiež nie je zrejmé, ako bude postupovať pri ďalších splátkach a aké budú ich termíny splatnosti. 
Výraznejší problém však vzniká u platiteľov, ktorí vznikli  bežnom roku – po 1. januári (napríklad 1. mája 2012) a povinnosť uhrádzať odvod im vznikla v tom istom roku (napr. 1. októbra 2012). U tejto skupiny platiteľov nie je jasné, či majú vychádzať zo základu stanoveného spôsobom podľa § 2 písm. b) a § 3 ods. 6 alebo len z jeho alikvotnej časti, t.j. osem dvanástin zo základu odvodu, a v koľkých splátkach majú tento odvod odviesť. 	O	ČA	Predpokladaná účinnosť návrhu tohto zákona je od 1. januára 2012, a povinnosť platenia odvodu môže vzniknúť až po dátume účinnosti. 
V návrhu zákona bola nahradená údajová základňa pre výpočet odvodu, ktorou bude priebežná účtovná závierka a riadna účtovná závierka k 31. decembru predchádzajúceho kalendárneho roka. Z tohto dôvodu bol aj nanovo ustanovený spôsob úhrady pre banku, ktorá vznikla počas roka.
	
DÚ VDS	4. V § 5 ods. 4 doporučujeme zmeniť celú druhú vetu:
Platiteľ odvodu uhrádza odvod bezhotovostným prevodom v eurách, na príslušný účet správcu odvodu. Správca odvodu do 15 dní od uplynutia lehoty na odvod zabezpečí jeho prevod  na príslušný účet štátnych finančných aktív. 

Odôvodnenie:
Termín bezodkladne nie je určitý, je potrebné presne určiť, do ktorého dátumu má správca odvodu zabezpečiť prevod odvodu na príslušný účet štátnych finančných aktív.	O	ČA	Úpravou § 5 ods. 3, kde sa ustanovuje, že správca odvodu bezodkladne po uplynutí lehoty, ktorú majú banky stanovenú na úhradu odvodu, zabezpečí prevod odvodu na účet štátnych finančných aktív. 	
DÚ VDS	5. V čl. II  odporúčame doplniť nasledovný text „ § 5 ods. 3 sa dopĺňa písmenom o), ktoré znie:
o) vykonáva správu odvodu vybraných finančných inštitúcií podľa osobitného predpisu.20a)“.

Odôvodnenie:
Navrhovaná zmena súvisí priamo so zmenou vykonanou v § 2 písm. c) návrhu Zákona o osobitnom odvode vybraných finančných inštitúcií a o doplnení zákona č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov. 	O	N	Navrhovaná úprava je v súlade s členením zákona 479/2009 Z.z. 	

Vysvetlivky  k použitým skratkám v tabuľke:	
O – obyčajná	
Z – zásadná